Cosimo II de’ Medici

Cosimo II de' Medici (født 12. mai 1590 i Firenze, død 28. februar 1621 samme sted) var et medlem av Medicifamilien og storhertug av Toscana fra 1608 til sin død i 1621. Han etterfulgte faren Ferdinando I de' Medici.

Høsten 1610 utnevnte han sin tidligere lærer Galileo Galilei til hoffmatematiker og hoffilosof, og til den første matematikkprofessoren  i Pisa, skjønt uten undervisningsplikt. Cosimo gav Galilei full frihet til å vie seg til forskningen, og beskyttet ham senere mot Inkvisisjonen.

19. oktober 1608 ble Cosimo gift med erkehertuginne Maria Magdalena av Østerrike (1589–1631), datter av erkehertug Karl II. Paret fikk åtte barn:

 Maria Cristina (født 24. august 1609, død 9. august 1632)
 Ferdinando II (født 14. juli 1610, død 23. mai 1670), storhertug 1621, gift 1634 med Vittoria della Rovere (født 7. februar 1622, død 6. mars 1694), datter av Francesco Ubaldo della Rovere, fyrste av Urbino
 Giancarlo (født 24. juli 1611, død 23. januar 1663), kardinal 1644
 Margherita (født 31. mai 1612, død 6. februar 1679), gift 11. oktober 1628 medOdoardo I Farnese, hertug av Parma (1612–1646)
 Matteo (født 9. april 1613, død 14. oktober 1667)
 Francesco (født 16. oktober 1614, død 25. juli 1634)
 Anna (født 21. juli 1616, død 11. september 1676), gift 10. juni 1646 med Ferdinand Karl, erkehertug av Østerrike(1628–1662)
 Leopoldo (født 6. november 1617, død 10. november 1675), kardinal 1663

På grunn av magesår, tuberkulose og artrose døde Cosimo II 28. februar 1621 i Firenze.

 Referanser 

Kategori:Personer fra Firenze
Kategori:Huset Medici